# Emil Zátopek

### A Wikipédiából, a szabad lexikonból.

Emil Zátopek (Kopřivnice, 1922. szeptember 19. - Prága, 2000. november 22.) cseh hosszútávfutó, többszörös olimpiai bajnok.

Az 1948-as nyári olimpián jelent meg a nemzetközi élvonalban, ahol megnyerte a 10000 méteres síkfutást (másodszor indult ezen a távon) és 5000 méteren második lett a belgiumi Gaston Reiff előtt.

A következő évben Zátopek kétszer megdöntötte 10000 méteren a világrekordot. Ezen kívül világrekordot javított 5000 méteren (1954), 20 km-en (1951-ben kétszer), egy órás futásban (1951-ben kétszer), 25 km-en (1952 és 1955) illetve 30 km-en (1952).

1950-ben az Európa-bajnokságon első lett 5000 és 10000 méteren, majd a következő Európa-bajnokságon ismét megnyerte a 10000 méteres síkfutást.

Az 1952-es helsinki olimpiai játékokon három aranyérmet nyert: 5000 méteren, 10000 méteren és a maratoni futásban. Maratoni futásban akkor indult életében először. Mindhárom esetben olimpiai rekorddal győzött.

Két héttel az 1956-os olimpiai játékok előtt sérvvel műtötték, ennek ellenére hatodik lett a maratoni futásban. A következő szezonban visszavonult az atlétikából.

Zátopek stílusa egyéni volt és teljesen eltért attól, amit abban az időben hatékonynak tartottak. Gyakran forgatta a fejét, az arca eltorzult az erőfeszítéstől, a törzsét ide-oda hajlítgatta. Gyakran zihált és fújtatott, innen kapta a "cseh mozdony" nevet.

Hazájában nemzeti hősnek számított. A sikerei után ezredesnek nevezték ki és a honvédelmi minisztériumban dolgozott. Mivel azonban a kommunista párt demokratikus szárnyán állt, a prágai tavasz után büntetésből egy uránbányába küldték dolgozni.

2000 decemberében poszthumusz Pierre de Coubertin érmet kapott.

A felesége, Dana Zátopková, maga is kiváló atléta volt. 1952-ben olimpiai aranyat, 1960-ban ezüstöt nyert gerelyhajításban.

A lap eredeti címe "http://hu.wikipedia.org../../../e/m/i/Emil_Z%C3%A1topek_d11f.html"

Kategóriák: Futók | Csehek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Dansk
- Deutsch
- Esperanto
- Español
- Eesti
- Suomi
- Français
- Galego
- עברית
- Hrvatski
- Italiano
- 日本語
- 한국어
- Nederlands
- Norsk (bokmål)
- Polski
- Português
- Srpskohrvatski / Српскохрватски
- Српски / Srpski
- Svenska